Paul Dano Dipilih Untuk Bawakan Watak The Riddler Dalam Filem The Batman
Bekas pelakon filem 12 Years of Slave, Paul Dano telah dipilih untuk memainkan peranan ‘villain’ The Riddler dalam filem The Batman arahan Matt Reeves. Dalam filem itu nanti, karakter lakonan Dano akan bernama Edward Nashton, bukannya Edward Nygma seperti dalam komik. Dano akan menyertai Robert Pattinson yang memainkan peranan utama sebagai Bruce Wayne / Batman, Zoe Kravitz sebagai Selina Kyle / Catwoman dan Jeffrey Wright sebagai Commissioner Gordon. Jonah Hill tidak menyertai barisan pelakon selepas rundingan antara pelakon tersebut dengan Warner Bros. gagal. Jonah Hill tidak menyertai barisan pelakon Warner Bros. telah membangunkan filem The Batman sejak 2015 selepas Ben Affleck menyertai DCEU. Namun atas sebab-sebab tertentu, Affleck meninggalkan projek tersebut dan tugas diambil alih oleh Matt Reeves. Reeves mengubah keseluruhan skrip dan mengfokuskan watak Batman di peringkat awal iaitu sebagai detektif paling hebat di dunia. Pembikin filem itu juga mendedahkan filemnya itu akan menampilkan banyak watak-watak penjahat dalam satu filem. The Batman dijangka memulakan produksinya tidak lama lagi dan akan menemui penonton pada 25 Jun 2021.